ৰাস উৎসৱৰ উখল-মাখলৰ সময়তেই বৰপেটাৰ হাউলী আৰক্ষী থানাৰ অন্তৰ্গত কালজাৰৰ ৩১ নং ৰাষ্ট্ৰীয় ঘাইপথত যোৱা ১ ডিচেম্বৰ শনিবাৰে নিশা এটা ভয়ংকৰ পথ দুৰ্ঘটনা সংঘটিত হয় । এই দুৰ্ঘটনাটোত থিতাতে নিহত হয় সৰ্থেবাৰীৰ এৰাগাঁও নিবাসী উদয় মণ্ডল আৰু অৰুপ মণ্ডল নামৰ দুজন যুৱক ।
জানিব পৰা মতে হাউলী ৰাস মহোৎসৱ উপভোগ কৰি ঘৰলৈ উভতি গৈ থকা অৱস্থাত উক্ত দুৰ্ঘটনাটো সংঘটিত হয় । প্ৰত্যক্ষদৰ্শীৰ ভাষ্য অনুসৰি AS 15 M 4878 নম্বৰত পঞ্জীয়নভুক্ত মটৰ চাইকেলখনত তিনিজন যুৱক উঠি আহিছিল । তীব্ৰবেগত আহি থকা মটৰ চাইকেলখনৰ পাছৰ ছিটত বহি অহা উদয় মণ্ডল আৰু অৰুপ মণ্ডল অকস্মাতে ব্যস্ত ৰাষ্ট্ৰীয় ঘাইপথত পৰি যায়। লগে লগে পিছ পিনৰ পৰা আহি থকা এখন ট্ৰাকে দুয়োকে মহতিয়াই নিয়ে। ফলত যুৱক দুজনৰ ঘটনাস্থলীতে মৃত্যু ঘটে ।
দুৰ্ঘটনা সংঘটিত হোৱাৰ খবৰ পাই হাউলী আৰক্ষী আহি ঘটনাস্থলীত উপস্থিত হৈ যুৱক দুজনৰ মৃতদেহ থানালৈ লৈ যায় । ইফালে, দুৰ্ঘটনাত সংঘটিত কৰা ট্ৰাকখন পলাই যাবলৈ সক্ষম হয়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
